《致中招原仲游武夷》
宋代·刘子翚

病暑冠裳与体忘，一廛幽僻得深藏。
微风时度涧光活，残日忽无山气凉。
但想子綦方隐几，终惭南郭谩连墙。
何时九曲寻幽事，船尾应须著漫郎。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。